**KRAJEVNA SKUPNOST LOKVE - LAZNA**

Z A P I S N I K

10. sestanka sveta KS, ki je bil 20. 1. 2025 ob 18.00 v dvorani KS Lokve - Lazna.

Prisotni: Zdravka Bavdaž, Vlasta Skok, Uroš Skok, Nejc Rijavec in Boštjan Skok.

Opravičeno odsotni: Tea Ličen

Ostali prisotni: Matic Kolenc

Dnevni red:

1. Seznanitev z delom inventurne komisije

2. Potrditev naročilnic

3. Seznanitveni sklep

4. Razno

1. **Seznanitev z delom inventurne komisije**

Svet KS Lokve-Lazna se je seznanil s popisom, ki ga je izvedla inventurna komisija in potrjuje popis.

1. **Potrditev naročilnic**

Svet KS potrjuje naslednje naročilnice:

* Letna naročilnica Merkur – razno blago
* Letna naročilnica Laborplast – razno blago
* Letna naročilnica Maja Bizjak – čiščenje sanitarij in praznjenje košev
* Letna naročilnica Lotus – cvetje

1. **Seznanitveni sklep**

Sprememba proračuna Mestne občine Nova Gorica za leto 2025 je bila sprejeta na seji Mestnega Sveta 19. 12. 2024. Ugotavljamo, da je v okviru Spremembe proračuna Mestne občine Nova Gorica za leto 2025 sprejeta tudi Sprememba proračuna »Krajevne skupnosti Lokve – Lazna« za leto 2025.

1. **Razno**

* Kljub večkratnim opozorilom in pozivom na MONG, da je potrebno zagotoviti dovolj parkirnih prostorov ob prvem snegu in izvajati nadzor, ugotavljamo, da to ni bilo izvedeno. Ponovno se opozori na omenjeno problematiko ob povečanem dnevnem obisku vasi.
* Vlasta in Zdravka pripravita osnutek hišnih imen. V prihodnjem mesecu se skliče delovni sestanek na to temo.
* Aktivnosti v letu 2025: sanacija pokopališča in mrliške vežice, krpanje udarnih jam na cesti Lokve–Lazna (tudi v sami vasi) ter ostale aktivnosti, ki so se izvajale že v letu 2024.
* Svet KS ugotavlja, da je stalno živečih oseb v vasi Lokve manj kot 80 oseb, kar postaja zaskrbljujoče, saj vas »umira« na obroke. Sami vaščani tega trenda ne moremo več zaustaviti in brez načrtovanega priseljevanja (zazidalne parcele, subvencije za pozidavo …) in skrbno načrtovanih aktivnosti (med te spada tudi cestna povezava) je samo vprašanje časa, kdaj bo še več hiš nenaseljenih. Pri tem pa se je potrebno zavedati, da se bo tudi krajinska arhitektura začela spreminjati in vas ne bo več tako atraktivna, kot je danes.
* Cesti Lokve–Čepovan in Lokve–Predmeja ostajata zaprti v zimskem času, čeprav snega ni, kar je popolnoma nesprejemljivo in nerazumljivo. Boštjan ponovno opozori pristojne na MONG na omenjeno problematiko .

Sestanek se je zaključil ob 19.30.

Predsednik Sveta KS Lokve - Lazna

Boštjan Skok